**Proces - verbal**

**al ședinței extraordinare a Consiliului Județean Vrancea**

**din data de 20 iunie 2023**

În data de 20 iunie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea, convocată prin Dispoziția nr. 582 din 16.06.2023

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat dupa ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 31 de aleși județeni din care - 30 de consilieri județeni din 32 de consilieri județeni în funcție, plus președintele consiliului județean. Absenți au fost domnii consilieri Marin Vasile și Ioan Micu.

Președintele consiliului județean a menționat că au fost îndeplinite toate procedurile impuse de Codul Administrativ, proiectul de hotărâre înscris pe ordinea de zi fiind însoțit de raportul compartimentului de specialitate și de avizul comisiei de specialitate, care au fost transmise prin posta electronică.

În conformitate cu prevederile legale, președintele Consiliului Județean Vrancea a dat cuvântul secretarului general al județului pentru a supune spre aprobare procesul-verbal al ședinței ordinare din 7 iunie 2023 .

**Fiind supus votului, procesul-verbal a fost adoptat în unanimitate (**31 voturi ”*pentru*”).

**Președintele Consiliului Județean Vrancea, domnul Cătălin Toma,**  a precizat că motivul convocării acestei ședințe extraordinare l-a constituit includerea în buget a sumelor prevazute în proiectul ”*Investitii în capacitați de producere energie din surse regenerabile pentru consumul propriu la nivelul județului Vrancea”*.

**S-a trecut la prezentarea proiectului de hotărâre înscris pe ordinea de zi a ședinței:**

“Aprobarea rectificarii bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2023”

 **Apoi a propus**  **suplimentarea proiectului ordinii de zi** cu următoarele proiecte:

**1** „ Aprobarea depunerii proiectului „Verde la educație – microbuze electrice pentru elevi” și a cheltuielilor legate de proiect”

**2** „Aprobarea Acordului de parteneriat pentru implementarea Proiectului „Verde la educație – microbuze electrice pentru elevi”

**Fiind supuse votului plenului consiliului județean, atât ordinea de zi cât și suplimentarea ordinii de zi au fost aprobate în unanimitate (31 de voturi ”pentru”) .**

S-a reamintit consilierilor județeni că, în situația în care se află în conflict de interese, aceștia au obligaţia să nu participe la adoptarea proiectului de hotărâre în cauză și să anunţe acest fapt la începutul şedinţei pentru a se consemna în procesul-verbal.

**Ulterior, s-a trecut la dezbaterea proiectelor de hotărâri.**

**La punctul 1** proiectul privind „Aprobarea rectificarii bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2023”

**Fiind supus votului, proiectul de hotărâre a fost adoptat în unanimitate (**31 voturi ”*pentru*”) .

**La punctul 2** proiectul privind „Aprobarea depunerii proiectului „Verde la educație – microbuze electrice pentru elevi” și a cheltuielilor legate de proiect”

**Domnul consilier județean Cristian Dănuț** a întrebat care a fost raționamentul care a dus la stabilirea punctajului în condițiile în care unele localități cu un număr mai mic de km. de parcurs de către mijloacele de transport pentru elevi au un punctaj mai mare în comparație cu unele localități care au mai puține mijloace de transport dar mai mulți elevi și mai mulți km.de parcurs.

**Doamna director a Direcției Dezvoltare și Promovare, Mihaela Oprișan** a menționat faptul că domnii primari au depus la Inspectoratul Școlar Județean Vrancea declarații pe propria răspundere cu numărul de km. pe care trebuie să-i parcurgă microbuzele electrice școlare, cu numărul de curse și numărul de elevi. Pe baza acelor declarații s-a aplicat grila din Ghidul Solicitantului aferent Planului Național de Redresare și Reziliență(PNRR).

**Fiind supus votului, proiectul de hotărâre a fost adoptat în unanimitate (**31 voturi ”*pentru*”).

**La punctul 3** proiectul privind „Aprobarea Acordului de parteneriat pentru implementarea Proiectului „Verde la educație – microbuze electrice pentru elevi”

**Fiind supus votului, proiectul de hotărâre a fost adoptat în unanimitate(**31 voturi ”*pentru*”) .

Epuizându-se punctele înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 20 iunie 2023.

 **Președintele**

**Consiliului Județean Vrancea**

**Cătălin TOMA**

 **Secretar general al județului**

 **Raluca Dan**